Dries Van Langenhove

Dries Van Langenhove (Dendermonde, 11an de majo 1993) estas la fondinto de la ekstremdekstra junulara movado Schild & Vrienden (nederlande, laŭvorte: Ŝildo & Amikoj), kiu en septembro 2018 landvaste famiĝis en Belgio post televida elsendo de Pano. Ekde 2019, li troviĝas en la frakcio de Flandra Intereso de la Ĉambro de Reprezentantoj.

 Vivciklo 
Li originas de Opwijk, Flandra Brabanto. Li sekvis trejnadon por politika sciencisto kaj tubisto kaj ekstudis juron en la universitato de Gento. Ĝis nun, li ankoraŭ ne atingis juristan magistron.

 Schild & Vrienden 
Frue en 2017, Van Langenhove fondis Facebook-grupon, kie memeoj kaj alia enhavo estis dividitaj. Ĝi rapide kreskis kaj plejparte rekrutis ĉe la konservativa Katholiek Vlaams Hoogstudentenverbond (KVHV) (nederlande, laŭvorte: flandra ligo de katolikaj universitataj studentoj). En 2013 Dries Van Langenhove partoprenis seminarion de la konservativega katolika organizaĵo Tradition, Family, Property (TFP) (angle, laŭvorte: tradicio, familio, proprieto) en delegacio de genta KVHV en la kastelo de Niepołomice en Pollando.

Kiam la 2an de majo 2017 lektado de subministro Theo Francken en la Vrije Universiteit Brussel (nederlande, lavorte: libra universitato Bruselo) ne povis komenci pro studentmanifestacio, Van Langenhove mobilizigis membrojn de la retgrupo por "gvidi en la ĝusta direkto" sekvajn eventojn de Francken. Ĝis Aŭgusto 2017 li skribis en la konservativa retejo SCEPTR pri migrado kaj integrado. en Marto 2018, Schild & Vrienden gajnis amaskomunikilan atenton post kiam ili malsuprenigis flagon de Eŭropa manifestacio por pli humana rifuĝinta politiko ĉe la Gravensteen en Gento

 Pana raportaĵo 
En 2018, ĵurnalisto de VRT Tim Verheyden sekvis Schild & Vrienden dum ses monatoj kaj raportis tion en la televida programo Pano . Li havis aliron al sekretaj grupoj de Facebook kaj Discord, divante seksistan, rasistan, antisemitan kaj perforto-kuraĝigan enhavon. Ekzemple, unu el la retmemeoj prezentas ridantan Adolf Hitler kun la teksto "You can’t be racist if there’s only one race",(angle, Vi ne povas esti rasista se estas nur unu raso). Van Langenhove neis partoprenon, sed Verheyden refutis ĉi tion, dirante, ke la konto de Van Langenhove dividis informojn, kiujn nur li povis koni. Post la elsendo de la raporto en septembro, la prokurorejo de Orienta Flandrio komencis juĝan enketon kontraŭ Schild & Vrienden kun domaj serĉadoj, ankaŭ ĉe Van Langenhove, kiu estis metita sub suspekton.  Rezulte de la raporto, disciplina proceduro ankaŭ estis komencita de Genta Universitato, kiu suspendis lin kiel studenta reprezentanto en la direktoraro de la universitato la 6an de septembro kaj rifuzis al li aliron al universitataj konstruaĵoj. Resume procedoj, limigita aliro al la biblioteko estis koncedita, tiel ke li povis fini sian tezon. 

La 17an de junio 2019, Dries Van Langenhove estis arestita pro pridemandado en la esploro pri li. Oni suspektas lin, interalie, pri malobservoj de la kontraŭrasisma leĝo, de la negaciismo kaj de la armila leĝo. Van Langenhove neis la akuzojn. Post tuttaga esplordemandado, li estis liberigita kondiĉe. Ekzemple, li ne rajtis komuniki pri la nuna enketo kaj li devis fari gviditan viziton al la Kazerne-Dossin . 

 Referencoj 

 Eksteraj ligiloj 

Kategorio:Flandraj politikistoj